32002R1948
L 299/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1948/2002 НА КОМИСИЯТА
от 31 октомври 2002 година
за изменение на Регламент (ЕИО) № 584/75 за определяне на подробни правила за прилагане на системата за участие в търгове за възстановявания при износ на ориз
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3072/95 на Съвета от 22 декември 1995 г. относно общата организация на пазара на ориз (1), последно изменен с Регламент (ЕО) № 411/2002 (2), и по-специално член 13, параграф 15 от него,
като има предвид, че:
(1)
Опитът, натрупан през предшестващите пазарни години, показа, че е необходимо да бъдат направени изменения в Регламент (ЕИО) № 584/75 на Комисията от 6 март 1975 г. за определяне на подробни правила за прилагане на системата на участие в търгове за възстановявания при износ на ориз (3), последно изменен с Регламент (ЕО) № 299/95 (4).
(2)
Като запазват анонимност, участниците в търговете трябва да се идентифицират с номера, за да се види кои от тях са представили повече от една тръжна оферта и на какви равнища.
(3)
За да се постигне по-голяма точност в управлението на количествата, следва да се регламентира коефициент за възлагане на количества по представените тръжни оферти до равнището на максималната сума за възстановяване, като се даде възможност на участниците да определят минималното количество, което се възлага, под което тръжните оферти не се разглеждат.
(4)
Управителният комитет по зърнени култури не е представил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 584/75 се изменя, както следва:
1.
към член 2, параграф 2 се добавя следното:
„и по целесъобразност
д)
в случаите, когато Комисията определя коефициент за възлагане на количества, определени чрез търг в съответствие с член 5, минимално количество, при което, ако възложеното количество е по-малко от минималното, тръжната оферта не се счита за подадена.“
2.
Член 4, параграф 2 се заменя със следното:
„2. Оферентите получават индивидуален номер за всяка седмична покана за търг. Номерата се разпределят на случаен принцип и независимо за всеки седмичен търг. Оферентите се идентифицират чрез тръжните номера, които се съобщават незабавно на Комисията.“
3.
В член 5, параграф 2 се добавя следното изречение:
„В случай на тръжни оферти, подадени за максималния размер на сумата за възстановяване, определянето на последната може да бъде придружено от определянето на коефициент за възлаганите тръжни количества. Фиксирането на тази сума се приема в съответствие с процедурата по параграф 1.“
4.
В член 7 се добавя следният текст:
„в)
счита се, че тръжната оферта не е подадена съгласно разпоредбите на член 2;
г)
Комисията определя коефициент на възлагане. Освободената сума съответства на неприетото количество.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 октомври 2002 година.